De Ostwand vo da Watzma-Sidspitzn, auch Bartholomäwand ghoaßn, is oane vo de berihmdasten und bekanntasten Fäiswändt vo de Oipn. Obs aa de hächste Ostalpnwand is, is umstrittn, af jeden Foi san 1800 Meta Wandhächn, de wo in da Literatur oftmois vorkeman, niedriga wia de 1900 Meter, de da Alpenvareinsfiahra "Julische Alpn" fia de Westwand vom Montasch (2754 m) oogibt. Es stejt si de Frog, was no ois Felswand und was "nur" ois Steilflankn bezeichnet wern ko. Mit Sicherheit ibertrifft de Watzmo-Ostwand d Nordwand vom Hochstadel (2680 m) in de Lienzer Dolomiten (ca. 1300-1400 Meter Wandhech), d Sidwand vom Birnhorn (2634 m) in de Leoganger Stoaberg (ca. 1400-1500 Meter Wandhech) und de Nordwand vom Triglav (2864 m) in de Julischen Alpn (ca. 1500 Meter Wandhächn) und is - vialleicht nach da Montasch-Westwand - mindestens de zwoathächste Wand vo de Ostoipn.